עולם מוזר

עולם מוזר (באנגלית: Strange World) הוא סרט קולנוע אמריקאי בהנפשה ממוחשבת, שמשמש כסרט ה-61 בסדרת סרטי ההנפשה הקלאסיים של אולפני ההנפשה של וולט דיסני. אוואלוניה היא ארץ המוקפת חומה אין-סופית של הרים. ייגר קלייד ובנו בן ה-15 סרצ'ר הם הרפתקנים שיוצאים אל הבלתי נודע במטרה למצוא דרך לעבור את החומה ולגלות ארצות חדשות מעבר לה. במהלך המסע, מגלה סרצ'ר צמח שמפיק אנרגיה. סרצ'ר ויתר חברי המשלחת מחליטים לחזור לאוואלוניה עם הצמח, בעוד ייגר הכועס מחליט להמשיך במסע לבדו. 25 שנה לאחר מכן, סרצ'ר בן ה-40 הוא אדם מפורסם באוואלוניה, לאחר שהביא לאוואלוניה את צמח הפלאים, שנקרא כעת פנדו, ומספק אנרגיה לכל אוואלוניה. הוא ואשתו, מרידיאן, עוסקים בחקלאות פנדו בעוד בנם, אית'ן, מאוהב בחברו לכיתה דיאזו וממורמר מכך שאביו מצפה שימשיך את דרכו בחווה. באחד הלילות מגיעה קאליסטו מאל, נשיאת אוואלוניה ואחת מחברי המשלחת של ייגר קלייד, בספינת האוויר שלה, ה"ונצ'ור" ("Venture", "הרפתקה" או "תעוזה") ומספרת לבני הזוג קלייד שהפנדו הולך ומאבד מכוחו. היא מבקשת מסרצ'ר להצטרף אליה למשלחת על מנת לגלות את הסיבה לכך. סרצ'ר מצטרף, והספינה מפליגה אל תוך בולען ענק בו אותרו שורשיו של הפנדו. אית'ן מתחמק את הספינה כנוסע סמוי, יחד עם אגדה, כלבם של בני המשפחה. מרידיאן רודפת אחרי הונצ'ור במטוס הריסוס שלה במטרה למצוא את אית'ן, אך מטוס הריסוס שלה נהרס בהתקפה של יצור דמוי וייוורן, והיא מצטרפת למשלחת בעל כורחה. ה"ונצ'ור" מתרסקת בעולם תת-קרקעי וסרצ'ר מוצא את עצמו ללא חברי המשלחת, בחברת אגדה בלבד. את השניים תוקף יצור (המכונה "ריפר"), ולהגנתם נחלץ ייגר, שמתברר שחי בעולם התת-קרקעי בשנים שחלפו. ייגר ניסה לחצות את חומת ההרים דרך מעברים תת-קרקעיים, אך נחסם כשנתקל באוקיינוס חומצי, אותו הוא מתכוון לנסות ולחצות כעת בעזרת ה"ונצ'ור". בינתיים מתחמק אית'ן מה"ונצ'ור", על מנת למצוא את אביו. הוא מתיידד עם יצור כחול דמוי אמבה, ומכנה אותו "ספלאט". כשהחבורה מתאחדת הם מותקפים על ידי ריפרים נוספים, אך מרידיאן וקאליסטו מצילות אותן בעזרת ה"ונצ'ור". סרצ'ר מתעקש להשלים את המשימה, בעוד ייגר מתעקש להשתמש בספינה על מנת לחצות את אוקיינוס החומצה. אית'ן מתסוכל מהמריבה בין השניים שמשקפת את השקפות העולם השונות שלהם. אחרי מתקפה נוספת מצד יצור השוכן בעולם התת-קרקעי, סרצ'ר וייגר משוחחים ביניהם ומבינים שיש ביניהם כבוד הדדי למרות השוני ביניהם. החבורה מוצאת ריכוז שורשי פנדו ורואים שהוא מותקף על ידי יצורי העולם התת-קרקעי. סרצ'ר מגלה שאית'ן רוצה להיות חוקר כמו ייגר, ומאשים בכך את אביו. אית'ן המתוסכל מזנק על גבו של אחד הריפרים. סרצ'ר עוקב אחריו על כלי טיס קטן, וכשהשניים מתפייסים הם מבינים שהצליחו לעבור את ההרים והגיעו אל האוקיינוס שמעבר להם, שם הם מגלים שכל אאואלוניה שוכנת על גבו של צב ים ענק, ושכל מסעם התרחש בעצם בתוך גופו של הצב. לאור הגילוי הם מבינים שהפנדו אינו אלא זיהום שתוקף את לבו של הצב, ושהריפרים וכל יתר היצורים שפגשו אינם אלא תאים במערכת החיסון של הצב, שנלחמים בזיהום. כשהשניים חוזרים לחברי המשלחת, הם מודיעים להם שיש להשמיד את הפנדו, אך קאליסטו כולאת אותם במטרה למנוע מהם לעשות כן. בעוד ייגר הזועם מפליג עצמאית על מנת לראות במו עיניו מה גילו השניים, אגדה וספלאט משחררים את סרצ'ר, אית'ן ויתר המשפחה. סרצ'ר ואית'ן מפלסים עבור מערכת החיסון של הצב מעבר ללבו של הזיהום, בעוד מרידיאן משתלטת על הספינה ומשכנעת את קאליסטו לסייע להם. ייגר חוזר, ובעזרתו הם מצליחים לפרוץ חור בפנדו, מה שמסייע למערכת החיסון של הצב להשמיד את הפנדו, לבו של הצב חוזר לפעום ואוואלוניה ניצלת. שנה לאחר מכן אית'ן מנהל מערכת יחסים רומנטית עם דיאזו, והם וחבריהם אוספים משאבים מהעולם התת-קרקעי. אוואלוניה עוברת מחשמל המופק מפנדו לחשמל המופק מטורבינות רוח. ייגר מבקר את אשתו לשעבר, פנלופי, שנישאה בינתיים לאחר כשחשבה שנהרג 25 שנה קודם לכן. מערכת היחסים בין סרצ'ר לייגר השתפרה גם היא. ג'ייק ג'ילנהול בתפקיד סרצ'ר קלייד. ג'בוקי יאנג-וייט בתפקיד אית'ן קלייד - נער בן 16 ממוצא מולאטי. אית'ן הוא הדמות ההומוסקסואלית בגלוי הראשונה בסרטי האנימציה של דיסני. דניס קווייד בתפקיד ייגר קלייד. גבריאל יוניון בתפקיד מרידיאן קלייד. לוסי לו בתפקיד קליסטו מאל - מנהיגת אוואלוניה וראש משלחת המחקר אל העולם המופלא. אלן טודיק בתפקיד ספלאט - יצור כחול דמוי חיידק. לג׳נד - כלב הצאן של משפחת קלייד. אחת מרגליו חסרה. במקור הסרט נקרא "Searcher Clade" ("קלייד המחפש"), מבחני הבד למדבבי הסרט החלו בחודש מאי 2021, וההפקה החלה במהלך חודש יולי 2021. הסרט הוכרז רשמית לראשונה בתחילת חודש יולי 2021. פורסם שהוא יבוים על ידי דון הול, התסריט נכתב על ידי קוי נגוין והסרט יופק על ידי רוי קונלי. שלושתם עבדו בעבר על הסרט "ריה והדרקון האחרון". כמו כן פורסם שהסרט ייצא לאקרנים בסתיו של שנת 2022. בדצמבר 2021, הוכרז שהסרט ייקרא בשם "עולם מוזר" ("Strange World"). בתחילת חודש מאי 2022 הכריזו אולפני דיסני כי בחודש יוני, במהלך פסטיבל סרטי האנימציה הבין-לאומי(אנ') שבאנסי, צרפת, תוקרן הצצה ראשונה לסרט. ב-21 בספטמבר הוצג לראשונה טריילר רשמי מלא. בניגוד לסרטי אנימציה קודמים של דיסני, הקמפיין הפרסומי שליווה את הפצת "עולם מוזר" היה מינורי יחסית. למרות תאריך יציאה אטרקטיבי לאקרנים, בחג ההודיה, הסרט נחשב עם צאתו לכישלון קופתי לאחר שהכניס בסוף השבוע הראשון להקרנתו רק 11.9 מיליון דולר וסך של 18.6 מיליון דולר לאורך חמשת ימי סוף השבוע והחג, למרות תחזיות לפיהן יחצה בתקופה זו את קו ה-30 מיליון דולר. בין הסיבות לכישלון הקופתי שנחל הסרט, צוינה העובדה שדיסני כמעט שלא פרסמה את הסרט, בניגוד לסרטי אנימציה משנים קודמות ששוחררו לאחר קמפיין פרסומת משמעותי. אחת הסיבות שצוינה למהלך הייתה חוסר העניין של מנכ"ל דיסני דאז, בוב צ'אפק, בסרטי אנימציה. כמו כן צוין שגם סרטי הרפתקאות קודמים של דיסני מז'אנר הספרות הזולה, "כוכב המטמון" ו"אטלנטיס: האימפריה האבודה", כשלו בקופות. סיבה נוספת הייתה שיטת ההפצה החדשה של דיסני, לפיה כותרי אנימציה חדשים, מאז "ריה והדרקון האחרון", מוצגים בבתי הקולנוע זמן קצר, ולאחר מכן מופצים ללא תשלום נוסף בשירות דיסני+, מה שגורם לקהל להעדיף לחכות לצפות בסרט בטלוויזיה ולהימנע מההוצאה הגבוהה של כרטיסים לקולנוע. ב-17 ביוני פורסם כי אחת הדמויות בסרט, אית'ן קלייד בן ה-16, הוא הומוסקסואל מחוץ לארון. מדובר בתקדים עבור אולפני האנימציה של דיסני, שאמנם הציגו בעבר דמויות שנרמז לגביהן שהן הומוסקסואליות, דוגמת זוג האנטילופות בסרט "זוטרופוליס", בעל תחנת הדרכים בסרט "לשבור את הקרח", שמציג את משפחתו הכוללת גבר נוסף ומספר ילדים, ומאותו הסרט המלכה אלזה עצמה, שאומצה כגיי אייקון על ידי הקהילה הגאה, ושלגביה יזמו המעריצים קמפיין רחב במסגרתו ביקשו מהאולפנים להצמיד לאלזה בת זוג בסרט ההמשך, אך הדבר מעולם לא נקבע באופן מפורש או מוצהר. עולם מוזר, ברשת החברתית פייסבוק עולם מוזר, ברשת החברתית אקס (טוויטר) עולם מוזר, ברשת החברתית אינסטגרם "עולם מוזר", במסד הנתונים הקולנועיים IMDb (באנגלית) "עולם מוזר", באתר AllMovie (באנגלית) "עולם מוזר", באתר Rotten Tomatoes (באנגלית) "עולם מוזר", באתר Metacritic (באנגלית) "עולם מוזר", באתר דיסני+ סרטים (באנגלית) "עולם מוזר", במסד הנתונים הקולנועיים KinoPoisk (ברוסית) עולם מוזר, במיזם "אישים" לתיעוד היצירה הישראלית Anthony D'Alessandro, Disregard The Corporate Noise: Disney Will Dominate Thanksgiving Box Office With ‘Wakanda Forever’ & ‘Strange World’, November 21, 2022, Deadline Rebecca Rubin, Thanksgiving Box Office: Disney’s ‘Strange World’ Bombs With $18.6 Million as ‘Wakanda Forever’ Repeats at No. 1, November 27, 2022, Variety Rubin, Rebecca (9 בדצמבר 2021). "Disney Unveils Animated Movie 'Strange World' With Thanksgiving 2022 Release Date". Variety. נבדק ב-9 בדצמבר 2021. {{cite web}}: (עזרה) ציוץ של Disney's Strange World ברשת החברתית אקס (טוויטר), 17 ביוני 2022 ציוץ של Disney Television Animation News ברשת החברתית אקס (טוויטר), 17 ביוני 2022 Michelle Snow, Walt Disney Animation Studios to Offer Exclusive Look at ‘Strange World’ at France’s Annecy Festival, May 5, 2022, The Disney Blog First Concept Art Josh Sharpe, Title Revealed for 2022 Animated Disney Film, August 22, 2021, The Disinsider Josh Sharpe, Details Released for Next Walt Disney Animation Studios Film, July 5, 2021, The Disinsider Jacob Fisher, Don Hall & Qui Nguyen Reteam For Walt Disney Animation’s 2022 Film (EXCLUSIVE), July 5, 2021, Discussing Film @DisneyAnimation. "FIRST LOOK: Walt Disney Animation Studios' "Strange World," journeys deep into an uncharted and treacherous land where fantastical creatures await. Directed by Don Hall, co-directed & written by Qui Nguyen, & produced by Roy Conli, Strange World arrives November 23, 2022" (Tweet) – via Twitter. Strange World - Official Trailer, בביצוע Walt Disney Animation Studios, סרטון באתר יוטיוב Richard Fink, Why Strange World Bombed At The Box Office, November 29, 2022, MovieWeb Jessica Contera, Frozen 2: Is the world ready for a gay Disney princess?, May 12'th, 2016, The Independent Fr. Mark Hodges, Gay activists lobby Disney to make Elsa a lesbian in Frozen 2, May 26'th, 2016, Life Site Dorian Lynskey, Why Frozen's Let It Go is more than a Disney hit – it's an adolescent aperitif, April 10'th, 2014, The Guardian